

VENDIM
Nr. 70, datë 3.2.2017

PËR SHPRONËSIMIN, PËR INTERES PUBLIK, TË PRONARIT TË PASURISË SË PALUAJTSHME, PRONË PRIVATE, QË PREKET NGA REALIZIMI I PROJEKTIT “NDËRTIM, SISTEMIM DHE ASFALTIM I RRUGËVE E TROTUAREVE”,
NË BASHKINË E HASIT

Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr. 8561, datë
22.12.1999,  “Për  shpronësimet  dhe  marrjen  në
përdorim të përkohshëm të pasurisë, pronë private, për interes publik”, me propozimin e ministrit të Punëve të Brendshme, Këshilli i Ministrave

VENDOSI:

1. Shpronësimin, për interes publik, të pronarit të pasurisë së paluajtshme, pronë private, që preket nga realizimi i projektit “Ndërtim, sistemim dhe asfaltim i rrugëve e trotuareve”, në Bashkinë e Hasit.
2. Shpronësimi të bëhet në favor të Bashkisë së
Hasit.
3. Pronari i pasurisë së paluajtshme, që shpronësohet, të kompensohet në vlerë të plotë, sipas masës përkatëse, që paraqitet në tabelën që i bashkëlidhet këtij vendimi, për pasurinë “truall”, me sipërfaqe 473 (katërqind e shtatëdhjetë e tre) m2, me vlerë të përgjithshme të shpronësimit prej 1 074 183 (një milion e shtatëdhjetë e katër mijë e njëqind e tetëdhjetë e tre) lekësh.
4. Vlera e përgjithshme e shpronësimit, prej 1 074
183 (një milion e shtatëdhjetë e katër mijë e njëqind e tetëdhjetë e tre) lekësh, të përballohet nga të ardhurat e Bashkisë së Hasit, planifikuar në buxhetin e saj.
5.  Vlera  e  shpenzimeve  procedurale  të përballohet nga Bashkia e Hasit.
6. Afati i përfundimit të shpronësimit të jetë tre muaj pas datës së hyrjes në fuqi të këtij vendimi.
7.Afati i përfundimit të punimeve të objektit në
Bashkinë e Hasit të jetë në përputhje me afatet e parashikuara nga kjo bashki.
8. Regjistrimi i ri i pasurisë prej 473 (katërqind e shtatëdhjetë  e  tre)  m2,  “truall”,  për  realizimin  e
projektit “Ndërtim, sistemim dhe asfaltim i rrugëve e trotuareve”të bëhet në favor të Bashkisë së Hasit.
9. Ngarkohen Ministria e Punëve të Brendshme, Zyra Vendore e Regjistrimit të Pasurive të Paluajtshme Has dhe Bashkia e Hasit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTRI
Niko Peleshi

LISTA EMËRORE E PERSONAVE DHE PRONAVE QË DO TË SHPRONËSOHEN PËR EFEKT TË “NDËRTIM, SISTEMIM DHE ASFALTIM TË RRUGËVE DHE TROTUAREVE”, NË BASHKINË E HASIT
	
Nr.
	
Emri mbiemri
	Nr. i
pasurisë
	Zona
kadastrale
	Sipërfaqja
m2 truall
	Çmimi në
lekë/m2
	
Vlera në lekë
	
Lloji i dokumentit të pronësisë

	1
	Agim Azem Geca
	4/167
	2282
	473
	2271
	1074183
	Konfirmim nga ZRPPP-ja

	
	TOTALI
	1 074 183
	




